Ένας Blade Server είναι ένας κατάλληλα διαμορφωμένος σταθμός που μπορεί να φιλοξενήσει μεγάλο αριθμό ημι-αυτόνομων servers με δική τους CPU, μνήμη, ελεγκτές δικτύου και πιθανόν χώρο αποθήκευσης. Να κατασκευάσετε μία κλάση Server η οποία θα αντιστοιχεί στην περιγραφή ενός ημι-αυτόνομου server. Στα ιδιωτικά μέλη θα περιέχει την ακέραια μεταβλητή CPU που αντιστοιχεί στην ταχύτητα του επεξεργαστή του server, την ακέραια μεταβλητή memory που αντιστοιχεί στην χωρητικότητα της μνήμης του καθώς και την ακέραια μεταβλητή storage η οποία θα δείχνει πόσο χώρο αποθήκευσης έχει ο server.

Στα δημόσια μέλη θα περιέχει:

* Τη συνάρτηση κατασκευαστή, η οποία θα δέχεται τρία ορίσματα που θα δίνουν τιμές σε όλα τα προστατευόμενα μέλη, με προκαθορισμένες τιμές: 0 (μηδέν) για το CPU, 0 (μηδέν) για το memory και 0 (μηδέν) για το storage.
* Τις συναρτήσεις GetCPU, GetMemory, GetStorage οι οποίες θα επιστρέφουν τις τιμές των CPU, memory και storage.
* Τη συνάρτηση PrintSrvAttributes η οποία θα τυπώνει τα στοιχεία του server (CPU, memory και storage) εμφανίζοντας κατάλληλο μήνυμα.

Στη συνέχεια – εκτός κλάσης - να δημιουργήσετε συνάρτηση BladeSrv η οποία θα δέχεται έναν πίνακα αντικειμένων τύπου Server καθώς και το μέγεθος του. Η συνάρτηση θα εμφανίζει τη συνολική τιμή των χαρακτηριστικών CPU, Memory και Storage όλων των servers που περιέχονται σε έναν πίνακα.

Να κατασκευάσετε στη main έναν πίνακα με αντικείμενα της κλάσης Server που θα περιέχει τα εξής τρία αντικείμενα:

* srv1 με αρχικές τιμές 2GHz για το CPU, 4GB για τη μνήμη και 250GB για το storage.
* srv2 με αρχικές τιμές 3GHz για το CPU, 8GB για τη μνήμη και 500GB για το storage.
* srv3 με αρχικές τιμές 4GHz για το CPU, 16GB για τη μνήμη και 750GB για το storage.

Να τυπώσετε για κάθε server τα στοιχεία του χρησιμοποιώντας κατάλληλα μηνύματα, καθώς και το σύνολο των CPU, Memory και Storage όλου του Blade Server.